Komisijas atzinums atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā par priekšlikumu Eiropas Parlamenta un Padomes direktīvai par apkārtējā gaisa kvalitāti un tīrāku gaisu Eiropai ar ko groza Komisijas priekšlikumu saskaņā ar EK līguma 250. panta 2. punktu /* COM/2008/0163 galīgā redakcija - COD 2005/0183 */





[pic] | EIROPAS KOPIENU KOMISIJA | Briselē, 1.4.2008 COM(2008) 163 galīgā redakcija 2005/0183 (COD) KOMISIJAS ATZINUMS atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā par priekšlikumu EIROPAS PARLAMENTA UN PADOMES DIREKTĪVAI par apkārtējā gaisa kvalitāti un tīrāku gaisu Eiropai AR KO GROZA KOMISIJAS PRIEKŠLIKUMU saskaņā ar EK līguma 250. panta 2. punktu 2005/0183 (COD) KOMISIJAS ATZINUMSatbilstīgi EK līguma 251. panta 2. punkta trešās daļas c) apakšpunktampar Eiropas Parlamenta ierosinātajiem grozījumiemPadomes kopējā nostājā parpriekšlikumu EIROPAS PARLAMENTA UN PADOMES DIREKTĪVAI par apkārtējā gaisa kvalitāti un tīrāku gaisu Eiropai 1. Priekšvēsture Procedūra - Komisija 2005. gada 21. septembrī iesniedza priekšlikumu Eiropas Parlamenta un Padomes direktīvai par apkārtējā gaisa kvalitāti un tīrāku gaisu Eiropai[1], lai to pieņemtu ar EK līguma 251. pantā noteikto koplēmuma procedūru. - Ekonomikas un sociālo lietu komiteja sniedza atzinumu 2006. gada 17. maijā. - Eiropas Parlaments pieņēma nostāju pirmajā lasījumā 2006. gada 26. septembrī. - Padome pieņēma kopējo nostāju 2007. gada 25. jūnijā. - Eiropas Parlaments pieņēma nostāju otrajā lasījumā 2007. gada 11. decembrī. This is an empty Line. 2. KOMISIJAS PRIEKšLIKUMA MēRķIS Gaisa piesārņojumam ir ļoti kaitīga ietekme uz cilvēka veselību. Saskaņā ar jaunākajiem zinātniskajiem un veselības aizsardzības datiem, kas izklāstīti Komisijas paziņojumā „Tematiskā stratēģija par gaisa piesārņojumu”[2], apkārtējā gaisā esošo smalko cieto daļiņu PM2,5 iedarbības dēļ vien paredzamais ES iedzīvotāju vidējais statistiskais mūža ilgums ir samazinājies par vairāk nekā 8 mēnešiem. Savā priekšlikumā Komisija ievieš īpašus vides standartus attiecībā uz smalkajām cietajām daļiņām PM2,5 apkārtējā gaisā. Šo standartu ieviešana ievērojami sekmētu Tematiskajā stratēģijā par gaisa piesārņojumu izvirzītā mērķa sasniegšanu — laikposmā no 2000. līdz 2020. gadam par 47 % samazināt cieto daļiņu kaitīgās iedarbības dēļ zaudēto dzīves gadu skaitu. Ievērojot Komisijas „labāka tiesiskā regulējuma” iniciatīvu, ar Komisijas priekšlikumu direktīvai par apkārtējā gaisa kvalitāti un tīrāku gaisu Eiropai vienā direktīvā tiek integrēti pamatdirektīvas un trīs papilddirektīvu noteikumi par apkārtējā gaisa kvalitāti un Padomes lēmums par informācijas apmaiņu, lai vienkāršotu un optimizētu esošos tiesību aktus, kā arī samazinātu to apjomu. Bez tam šajā priekšlikumā tiek pārskatīti spēkā esošie noteikumi, lai tiktu ņemta vērā dalībvalstu gūtā pieredze. Tādēļ priekšlikums 1. paredz īpašas monitoringa prasības un jaunus vides mērķus attiecībā uz smalkajām cietajām daļiņām PM2,5; 2. paredz zināmu elastību direktīvas īstenošanā, proti, ievērojot īpašus nosacījumus, kas jāapstiprina Komisijai, ir iespējams pagarināt termiņu, līdz kuram jāsasniedz konkrētas robežvērtības, piemēram, attiecībā uz cietajām daļiņām PM10 un slāpekļa dioksīdu; 3. ļauj dalībvalstīm koncentrēt pūliņus, proti, izvērtējot atbilstību konkrētajām robežvērtībām, netiek ņemtas vērā emisijas no dabīgajiem emisiju avotiem. 3. KOMISIJAS PIEZīMES 3.1. Vispārīga informācija Eiropas Parlaments 2007. gada 11. decembra plenārsēdē pieņēma kompromisa paketi ar 26 grozījumiem, kuriem Padome piekritusi, lai panāktu vienošanos otrajā lasījumā. Komisija piekrīt visiem grozījumiem. Kompromisa panākšanu veicinājusi Komisijas deklarācijas pieņemšanu jautājumā par veicamajiem Kopienas pasākumiem emisiju samazināšanai to rašanās avotā (sk. pielikumā). 3.2. Grozītais priekšlikums Saskaņā ar EK līguma 250. panta 2. punktu Komisija groza savu priekšlikumu, kā norādīts iepriekš. PIELIKUMS KOMISIJAS DEKLARāCIJA, KAS IR PAVADDOKUMENTS JAUNAJAI DIREKTīVAI PAR APKāRTēJā GAISA KVALITāTI UN TīRāKU GAISU EIROPā Komisija ņem vērā direktīvas par apkārtējā gaisa kvalitāti un tīrāku gaisu Eiropā tekstu, ko pieņēmusi Padome un Eiropas Parlaments. Jo īpaši Komisija ņem vērā nozīmi, kādu Eiropas Parlaments un dalībvalstis direktīvas 22. panta 4. punktā un 16. apsvērumā piešķir Kopienas pasākumiem, kuru mērķis ir samazināt gaisu piesārņojošās emisijas to rašanās vietā. Komisija atzīst, ka ir jāsamazina kaitīgo gaisa piesārņotājvielu emisijas, lai varētu gūt būtiskus panākumus Sestās vides rīcības programmas mērķu sasniegšanā. Komisijas paziņojumā, kas attiecas uz tematisko stratēģiju par gaisa piesārņojumu, ir paredzēts ievērojams skaits iespējamo Kopienas pasākumu. Kopš stratēģijas pieņemšanas, īstenojot šos un citus pasākumus, ir panākta būtiska virzība. - Padome un Parlaments jau ir pieņēmuši jaunus tiesību aktus, kas ierobežo pieļaujamās izplūdes gāzu emisijas mazjaudas transportlīdzekļiem. - Komisija ir pieņēmusi priekšlikumu jaunam tiesību aktam, lai uzlabotu ar rūpnieciskajām emisijām saistīto Kopienas tiesību aktu efektivitāti, tai skaitā attiecībā uz intensīvas darbības lauksaimniecības iekārtām un pasākumiem, kas saistīti ar mazākiem rūpnieciskās sadedzināšanas avotiem. - Komisija ir pieņēmusi priekšlikumu jaunam tiesību aktam, lai ierobežotu lieljaudas transportlīdzekļu dzinēju izplūdes gāzu emisijas. - 2008. gadā Komisija plāno ierosināt jaunus tiesību aktu projektus, lai: - vēl vairāk samazinātu dalībvalstīm noteiktās pieļaujamās galveno piesārņojošo vielu emisijas; - samazinātu pieļaujamās emisijas, kas rodas, uzpildes stacijās iepildot degvielu ar benzīnu darbināmos transportlīdzekļos; - kontrolētu sēra saturu degvielās, tostarp kuģu degvielā. - Uzsākts arī sagatavošanās darbs, lai veiktu izpēti par šādu mērķu īstenošanas iespējām: - uzlabot dzīvojamo ēku apsildes katlu un ūdenssildītāju ekoloģisko dizainu un samazināt to radītās emisijas; - samazināt šķīdinātāju saturu krāsās, lakās un transportlīdzekļu galīgās apdares materiālos; - samazināt visurgājējas tehnikas radītās izplūdes gāzes un maksimāli izmantot Komisijas ieteikto visurgājējai tehnikai paredzēto degvielu ar mazāku sēra saturu. - Turklāt Komisija joprojām mēģina panākt, lai Starptautiskā Jūrniecības organizācija būtiski samazinātu pieļaujamās kuģu radītās emisijas, un ir apņēmusies ierosināt Kopienas pasākumus, ja Starptautiskās Jūrniecības organizācijas iniciatīvas 2008. gadam nebūs pietiekami vērienīgas. Tomēr Komisija ir apņēmusies sasniegt Labāka tiesiskā regulējuma iniciatīvas mērķus un apzinās, ka priekšlikumiem jābūt pamatotiem ar visaptverošu novērtējumu par ietekmi un labumu, kas rastos, tos īstenojot. Ņemot vērā iepriekš minēto un saskaņā ar Eiropas Kopienas dibināšanas līgumu Komisija turpinās izvērtēt nepieciešamību izvirzīt jaunus tiesību aktu priekšlikumus, bet patur tiesības izlemt, vai un kad šādus priekšlikumus būtu lietderīgi iesniegt. [1] COM(2005) 447, galīgā redakcija. [2] COM(2005) 446.